Legal Document

Category: 3

Text:
43. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 143 της 16/24 Απρ. 1986 (ΦΕΚ Α΄ 53) Περιορισμός έκδοσης αδειών αλιείας με μηχανότρατες και συμπλήρωση του Β.Δ. 817/66 «περί κανονισμού της δια τρατών αλιείας» (ΦΕΚ 209/τ.Α΄/15.10.1966) « (ανωτ. αριθ. 18). Έχοντας υπόψη: 1.Τις διατάξεις του άρθρ. 10 παρ. 1 του Ν.Δ. 420/70 «Αλιευτικός Κώδιξ» (ΦΕΚ 27/τ.Α΄/31.1.1970). 2.Την με αριθ. 94/6.11.85 γνωμοδότηση του Συμβουλίου Αλιείας. 3.Την με αριθ. Υ .53/7.8.85 απόφαση του Πρωθυπουργού « Ανάθεση αρμοδιοτήτων Υπουργού Γεωργίας στον Αναπληρωτή Υπουργό Γεωργίας, Γεώργιο Μωραΐτη» (ΦΕΚ 487/τ.Β/7.8.1985). 4.Την με αριθ. 138/86 γνωμοδότηση του Συμβουλίου της Επικρατείας, μετά από πρόταση του Αναπληρωτή Υπουργού Γεωργίας, αποφασίζουμε: ΄Αρθρ.1.-(Καταργήθηκε από το άρθρ. 6 του Π.Δ. 261/17 Ιουν.–11 Ιουλ. 1991 (ΦΕΚ Α΄ 98), με την επιφύλαξη των διατάξεων του τετάρτου εδαφίου του άρθρ. 2 του Π.Δ. 261/1991, κατωτ. αριθ. 54). Άρθρ.2.-Εκτός από τους κόλπους και τις θαλάσσιες περιοχές που περιλαμβάνονται στο άρθρ. 4 του Β.Δ. 817/1966 «περί κανονισμού της δια τρατών αλιείας», όπως συμπληρώθηκε και ισχύει, απαγορεύεται για όλο το χρόνο η αλιεία με τράτα και στις ακόλουθες θαλάσσιες εκτάσεις: α)Μέσα στον όρμο Ναυαρίνου. β)Στον Αργολικό κόλπο ως εξής: 1)Εσωτερικά της νοητής γραμμής που ενώνει το ακρωτήρι Χαϊδάρι με το καραβοφάναρο Αγ. Νικολάου του όρμου Χαϊδαρίου. (2)Εσωτερικά της νοητής γραμμής που ενώνει το ακροτήρι θερμήσι με το ακρωτήρι Μετόχι. γ)Στον Κορινθιακό κόλπο και εσωτερικά της νοητής γραμμής που ενώνει το ακρωτήρι Μελαγκάβι με το Λιμάνι του Κιάτου (κόλπος Κορίνθου). δ)Στο Σαρωνικό κόλπο και εσωτερικά της νοητής γραμμής που ενώνει τους Αγίους Θεοδώρους (Ξενοδοχείο Σιάγκα) με το Φραγκολίμανο (συμπεριλαμβανομένου και του ιδίου) προς τη διώρυγα της Κορίνθου (όρμος Καλαμακίου)» Σελ. 298,16248(δ) Τεύχος 1119-Σελ. 38